**Navodila za izstavitev potrdila sistema registracije potnikov na Slovenski potniški ladji:**

V skladu z Pravilnikom o registraciji oseb na potniških ladjah (Ur. l. RS., št. 73/06), ki upošteva določila Direktive Sveta 98/41/ES, je vsaka potniška ladja, registrirana v Republiki Sloveniji, dolžna podati vlogo za odobritev sistema štetja in registracije oseb na potniških ladjah. Poleg izpolnjene vloge, ki je objavljena na spletni strani URSP je potrebno priložiti še sledeče:

1. Postopki in podrobnosti štetja potnikov in registracijskega sistema;

2. Kopija potrdila o varnosti potniške ladje ter kopijo zapisa opreme za varnost potniške ladje.

Vlogo, vse potrebne priloge in potrdilo o plačilu upravne takse je potrebno poslati na URSP v času uradnih ur na sledeče e-poštne naslove:

kp.promet@gov.si, koper.mrcc@gov.si, psc.ursp@gov.si in ursp.box@gov.si

Plovila do 24 m dolžine pa lahko vse zahtevano prinesejo tudi na pristojni vpisnik plovila (Koper, Izpostava Izola ali Izpostava Piran).

Kopijo potrdila o varnosti potniške ladje ter kopijo zapisa opreme za varnost potniške ladje je potrebno vsako leto pred prvim opravljanjem potniškega prevoza v tekočem letu dostaviti na URSP, v nasprotnem se ne sme izvajati prevozov oseb po morju.

Slovenska potniška plovila imajo lahko lastnega vedno dosegljivega popisovalca potnikov ali pa izberejo Upravo RS za pomorstvo za vodenje števila oseb na plovilu za vsako posamezno potovanje plovila. V primeru izbire URSP je potrebno v vlogi za atest potniške ladje vnesi v polja podatkov za popisovalca potnikov sledeče podatke:

|  |  |  |
| --- | --- | --- |
| Ime / položaj*Name / position* | Telefon (dosegljiv 24/7)*Telephone (available 24/7)* | E-poštni naslov (24/7)*E-mail (24/7)* |
|
| URSP | +386 5 6632 108 | koper.mrcc@gov.si |
|

V primeru izbire URSP za popisovalca potnikov se ladjar obveže vedno obvestiti URSP o številu potnikov in članov posadke na ladji pred odhodom iz pristanišča ter ponovno ob ponovnem prihodu v pristanišče na prej navedenih kontaktnih podatkih.

Lasten vedno dosegljiv popisovalec potnikov ne razrešuje ladjarja o obveznosti o obveščanju URSP o odhodu in prihodu plovila iz/v pristanišče , številu oseb na plovilu v skladu z veljavno zakonodajo!

Opozorilo: Potniške ladje so plovila, ne glede na dolžino (se pravi tudi čolni), ki lahko prevažajo več kot 12 potnikov. Potniške ladje brez potrdila sistema registracije potnikov ne smejo izvajati prevozov oseb po morju.